text: Í nýggjastu brúkarakanningini hjá Hagstovuni sæst, at føroysku húsarhaldini eru vorðin eitt vet meira bjartskygd um sína egnu fíggjarstøðu komandi árið, um arbeiðsloysið og búskaparstøðuna sum heild í Føroyum
text: #000001
text: Landsbanki Føroya: Í nýggjastu brúkarakanningini hjá Hagstovuni sæst, at føroysku húsarhaldini framvegis hava treysti.
text: #000002
text: Myndin niðanfyri vísir brúkarakanningina hjá Hagstovuni frá juni 2023. Her sæst, at føroysku húsarhaldini framvegis hava treysti. Samanborið við kanningina frá í januar 2023, eru húsarhaldini í hesi kanning frá juni mánaði vorðin eitt vet meira bjartskygd um sína egnu fíggjarstøðu komandi árið, um arbeiðsloysið og búskaparstøðuna sum heild í Føroyum.
text: #000003
text: Sambært brúkarakanningini hava húsarhaldini treysti, og kann tað møguliga skyldast, at tey ikki eru stúrin fyri at missa arbeiðið, nú arbeiðsloysið er so mikið lágt. Hetta merkir, at allarflestu arbeiðsførir føroyingar eru í starvi, og tað ger, at húsarhaldini kunnu varðveita eina ávísa nýtslu.
text: #000004
text: Føroysku peningastovnarnir greiða somuleiðis frá, at húsarhaldini sum heild eru betri fyri, enn tey vóru eftir fíggjarkreppuna í 2008.
text: #000005
text: Sambært peningastovnunum eru tað bert eitt vet fleiri húsarhald, sum higartil í 2023 hava biðið um skáar, samanborið við undanfarnu árini, og at trotini ikki eru størri, enn tey plaga at vera.
text: #000006
text: Tó slepst ikki undan, at summi húsarhald, sum longu frammanundan rentuhækkingarnar høvdu ilt við at fáa endarnar at røkka saman, fara at koma í eina uppaftur verri fíggjarligari støðu, um rentan hækkar enn meira.
text: #000007
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000008